Държавен вестник, бр. 55, 2022 г., стр. 7

БРОЙ  55	
Д Ъ Р Ж А В Е Н  В Е С Т Н И К 	
СТР.  7  
на първото провеждане на държавни изпити 
по реда на тази наредба.
§ 7. Студентите, приети преди влизането в 
сила на наредбата, както и студентите, приети 
в първи курс на специалност „Право“ през 
учебната 2022/2023 година, завършват обу­
чението си по учебните планове и учебните 
програми, при действието на които са приети, 
и съобразно изискванията на Наредбата за 
единните държавни изисквания за придобиване 
на висше образование по специалността „Пра­
во“ и професионална квалификация „юрист“, 
приета с Постановление № 75 на Министерския 
съвет от 1996 г. (обн., ДВ, бр. 31 от 1996 г.; 
Решение № 6795 на Върховния администра­
тивен съд от 2000 г. – бр. 96 от 2000 г.; изм. и 
доп., бр. 59 от 2001 г., бр. 117 от 2002 г., бр. 69 
от 2005 г., бр. 79 от 2009 г., бр. 62 от 2013 г.; 
отм., бр. 35 от 2017 г.; изм., бр. 41 от 2018 г., 
бр. 46 от 2019 г., бр. 50 от 2020 г., бр. 18 от 
2021 г. и бр. 39 от 2022 г.).
§ 8. Наредбата се приема на основание чл. 9, 
ал. 3, т. 5 от Закона за висшето образование.
§ 9. Изпълнението на наредбата се възлага 
на министъра на образованието и науката и 
на министъра на правосъдието.
4340
ПОСТАНОВЛЕНИЕ № 166 
ОТ 12 ЮЛИ 2022 Г.
за одобряване на допълнителни разходи по 
бюджета на Министерството на отбраната 
за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на отбраната за 
2022 г. в размер до 100 000 000 лв. за изпълне­
ние на Плана за преодоляване на дефицитите 
от отбранителни способности в направление 
човешки ресурси и поетапно преодоляване 
на дисбаланса в доходите на служителите на 
Министерството на отбраната.
(2) Средствата по ал. 1 да се осигурят, 
както следва:
1. в размер до 99 400 000 лв. – за сметка на 
предвидените разходи в централния бюджет за 
изпълнение на политики по чл. 1, ал. 5, т. 6.2 
в Закона за държавния бюджет на Република 
България за 2022 г.;
2. в размер до 600 000 лв. – за сметка на 
намалението на разходите в централния бю­
джет за изпълнение на политики по чл. 1, ал. 5, 
т. 7.2 и увеличение на разходите в централния 
бюджет за изпълнение на политики по чл. 1, 
ал. 5, т. 6.2 в Закона за държавния бюджет 
на Република България за 2022 г.
Чл. 2. Със сумата по чл. 1, ал. 1 да се 
увеличат разходите по показател „Персонал“ 
по бюджета на Министерството на отбраната 
за 2022 г., по „Политика в областта на отбра­
нителните способности“, бюджетна програма 
„Административно осигуряване, инфраструк­
тура и управление на риска“.
Чл. 3. Разходите за изплащане на обезще­
тенията на военнослужещи и цивилни слу­
жители се одобряват на базата на фактически 
извършени разходи.
Чл. 4. Министърът на отбраната да из­
върши съответните промени по бюджета на 
Министерството на отбраната за 2022 г. и да 
уведоми министъра на финансите.
Чл. 5. Министърът на финансите да извър­
ши произтичащите промени по централния 
бюджет за 2022 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси, чл. 1, ал. 5, т. 6.2 и т. 7.2 и ал. 6 и 
чл. 77 от Закона за държавния бюджет на 
Република България за 2022 г.
§ 2. Изпълнението на постановлението се 
възлага на министъра на отбраната.
§ 3. Постановлението влиза в сила от 
1 юли 2022 г.
Министър-председател:  
Кирил Петков 
Главен секретар на Министерския съвет:  
Красимир Божанов
4341
ПОСТАНОВЛЕНИЕ № 167 
ОТ 12 ЮЛИ 2022 Г.
за одобряване на допълнителни разходи по 
бюджета на Министерството на младежта и 
спорта за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на младежта 
и спорта за 2022 г. в размер 1 500 000 лв. за 
ефективно управление и за увеличение на 
възнагражденията на персонала след извър­
шени структурни промени. 
(2) Средствата по ал. 1 да се осигурят 
за сметка на предвидените разходи по цен­
тралния бюджет за 2022 г. за изпълнение на 
политики в област „Ефективно управление и 
оптимизация на публичния сектор“ по чл. 1, 
ал. 5, т. 6.2 от Закона за държавния бюджет 
на Република България за 2022 г.
Чл. 2. Със сумата по чл. 1, ал. 1 да се 
увеличат разходите за персонал по бюджетна 
програма „Администрация“ по бюджета на 
Министерството на младежта и спорта за 
2022 г.
Чл. 3. Министърът на младежта и спорта 
да извърши съответните промени по бюджета 
на Министерството на младежта и спорта за 
2022 г. и да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2022 г.